ประวัติของโรงเรียนอนุบาลธารทิพย์
พ.ศ.2513 มูลนิธิแห่งสภาคริสตจักรในประเทศไทย ได้พิจารณาเห็นว่าควรจะได้จัดตั้งหอพักสำหรับนักเรียนที่อยู่ห่างไกล และมีความต้องการศึกษาต่อในระดับที่สูงขึ้น ดังนั้น จึงได้จัดตั้งหอพักนักเรียนขึ้น เมื่อวันที่ 1 พฤษภาคม 2513 ใช้ชื่อว่า“หอพักคริสเตียนแม่สะเรียง”มี น.ส.สุรัตน์ วิชัยเป็นผู้รับใบอนุญาตให้เป็นผู้จัดการหอพักประเภท ชาย -หญิง
         ต่อมา เมื่อทางราชการได้จัดตั้งโรงเรียนประถมศึกษา มัธยมศึกษา กระจายไปในหมู่บ้านและตำบลต่าง ๆ ทางมูลนิธิแห่งสภาคริสตจักรในประเทศไทย จึงเห็นว่า ไม่มีความจำเป็นที่จะมีหอพักอีกต่อไป ดังนั้นจึงได้เลิกกิจการหอพักในปี 2522 และ น.ส.สุรัตน์ วิชัย ได้มองเห็นว่า อาคารหอพักดังกล่าวน่าจะใช้ประโยชน์ในด้านอื่นอีก จึงได้ยื่นคำร้องขอจัดตั้งสถานรับเลี้ยงเด็กขึ้นเมื่อวันที่1สิงหาคม 2522 ใช้ชื่อว่า “สถานรับเลี้ยงเด็กอนุบาลคริสเตียน”และ ต่อมาได้ยื่นคำร้องขอจัดตั้งโรงเรียนประเภทสามัญศึกษาระดับก่อนประถมศึกษาใช้ชื่อว่าโรงเรียนอนุบาลคริสเตียนแม่สะเรียง ต่อมาได้เปลี่ยนชื่อเป็นโรงเรียนอนุบาลธารทิพย์ โดยได้รับการอนุญาตให้จัดตั้งโรงเรียน เมื่อวันที่ 28 มีนาคม พ.ศ. 2529 และ ได้บรรจุ
น.ส.สุรัตน์วิชัย เป็นผู้รับใบอนุญาต / ผู้จัดการ / ครูใหญ่ และ ครู เมื่อวันที่   19 ธันวาคม พ.ศ. 2529
          วันที่ 1 มิถุนายน พ.ศ.2531 ได้รับการอนุญาตให้เปลี่ยนแปลงหลักสูตร จากหลักสูตรอนุบาล
2 ปี เป็นหลักสูตรอนุบาล 3 ปี
          วันที่ 15 กรกฎาคม พ.ศ.2539 ได้แต่งตั้ง นางสาวศิณี     ตาน้อย เป็นครูใหญ่
          วันที่ 1 ตุลาคม พ.ศ.2544      ได้แต่งตั้ง นายวราวุธ      วุฒิ    เป็นผู้จัดการโรงเรียน
          วันที่ 27 กุมภาพันธ์ พ.ศ.2545 ได้รับการอนุญาตให้ขยายหลักสูตรและชั้นเรียน จากระดับอนุบาลศึกษาเป็น ระดับประถมศึกษา ตามใบอนุญาตที่ 2/2545 ลงวันที่ 27 กุมภาพันธ์ พ.ศ.2545
         ปีการศึกษา 2545 ได้เปิดรับสมัครนักเรียนเข้าเรียนในชั้นประถมศึกษาปีที่1มีนักเรียนมาสมัครเข้าเรียนจำนวน 37 คน เป็นนักเรียนชาย 15 คน นักเรียนหญิง 22 คน โดยได้จัดให้มีการเรียนการสอนตามหลักสูตรประถมศึกษาพุทธศักราช 2521(แก้ไขปรับปรุง พ.ศ.2533) และ ได้จัดให้มีการสอนวิชาคอมพิวเตอร์พื้นฐาน ในกลุ่มการงานพื้นฐานอาชีพและ วิชาพิเศษ คือวิชาว่ายน้ำ โดยอาศัยสระว่ายน้ำของเอกชนในชุมชน คือ สระว่ายน้ำชูเกียรติ สอนว่ายน้ำตั้งแต่ชั้นอนุบาลปีที่ 3 – ชั้นประถมศึกษาปีที่ 3
         ปีการศึกษา 2547 โรงเรียนใช้หลักสูตรปฐมวัย พุทธศักราช 2546สำหรับชั้นอนุบาลปีที่1-3 และ ใช้หลักสูตรการศึกษาขั้นพื้นฐาน พุทธศักราช 2544 สำหรับนักเรียนชั้นประถมศึกษาปีที่1-6 และได้ใช้หลักสูตรสถานศึกษาที่โรงเรียนได้จัดทำขึ้น ส่วนนักเรียนชั้นประถมศึกษาปีที่ 4ทางโรงเรียนได้จัดให้เรียนวิชาดนตรีพื้นเมือง ดนตรีไทย แทนการเรียนว่ายน้ำ ทั้งนี้เนื่องจากนักเรียนส่วนใหญ่ได้เรียนว่ายน้ำมาตั้งแต่ชั้นอนุบาลปีที่ 3และ เพื่อเป็นการอนุรักษ์รักษาศิลปวัฒนธรรมไทยและท้องถิ่น โดยมีคุณครูแทนไหวดี ข้าราชการบำนาญ เป็นครูภูมิปัญญาท้องถิ่น มาช่วยสอนนักเรียน

         ปีการศึกษา 2551 ทางราชการได้กำหนดให้ใช้พระราชบัญญัติ โรงเรียนเอกชนพุทธศักราช 2551 จึงได้แต่งตั้งให้ นายวราวุธ วุฒิ เป็นผู้อำนวยการโรงเรียน และ ผู้จัดการโรงเรียน และแต่งตั้งนางนันทนา วุฒิ เป็นรองผู้อำนวยการโรงเรียน
         ปีการศึกษา 2555 ทางราชการได้แต่งตั้งให้ นางสมศรี ไชยเศรษฐ เป็นผู้อำนวยการโรงเรียน และแต่งตั้งให้นายทยากร บุษยาวรรณ เป็นผู้รับใบอนุญาต และผู้จัดการโรงเรียน  ปี 2559 นางสมศรี  ไชยเศรษฐ ได้ลาออกจากตำแหน่ง ผู้อำนวยการโรงเรียน 
          ปีการศึกษา 2559  นายทยากร บุษยาวรรณ  ผู้รับใบอนุญาตและผู้จัดการโรงเรียน ได้แต่งตั้งให้ นายพีระพงษ์ ลี้ตระกูล ดำรงตำแหน่งเป็นผู้อำนวยโรงเรียน ตั้งแต่วันที 4 เมษายน พ.ศ.2559
ปัจจุบันมีนักเรียนรวมทั้งสิ้น 764 คน ประกอบด้วยนักเรียนระดับก่อนประถมศึกษา  243 คน ระดับประถมศึกษา  521 คน มีบุคลากรทั้งสิ้น 65 คน ประกอบด้วยผู้บริหาร 2 คน ครูผู้สอนจำนวน 36 คน  ครูพี่เลี้ยง 13 คน เจ้าหน้าที่ 5 คน และบริกร 11 คน (ข้อมูล ณ วันที่ 10 พฤษภาคม พ.ศ. 2567)

